《得了翁书并寄石芝云其味初淡中苦已而发甘鲜有》
宋代·李纲

海日气射苍崖根，石上生枝乾藓文。构梯采掇资好事，中有至味难为言。

岂惟食淡兼攻苦，嚼蜡茹荼多欲吐。清甘徐发齿颊间，漱以寒泉如饮乳。

幽人赠我意已深，一掬可比千黄金。世间此味知者鲜，往往既吐还追寻。

我欲持之献君子，自古至言多逆耳。愿于苦处辨忠良，若待回甘真晚矣。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。